Over hele landet kunne man søndag besøge forskellige steder i naturen og blive guidet og få viden om stederne. En af stederne var Stinesminde havn, hvor man kunne bygge et insekthotel, fiske krabber og lege i og med naturen, plus en masse andre ting. Her var der kommet flere, end der plejer. - Det er vores bedste år. Det er en rekord, siger koordinator fra Dansk Naturfredningsforening i Mariagerfjord, Allan Phipps. Naturens Dag er Danmarks Naturfredningsforenings årligt tilbagevendende forsøg på at få folk ud i naturen. - Det er for børn i alle aldre. Hvis vi får børn til at blive interesserede i naturen nu, mens de er børn, så bliv de ved med at være det resten af deres liv, siger Allan Phipps. Årets tema er "Mangfoldighed i naturen" for at sætte fokus på, at der i naturen er masser af planter og dyr, der er vigtige.

Opsummering:
Godt vejr trak masser af folk ud til Naturen Dag. På Stinesmindes havn mener de, at der var rekordmange børnefamilier, der kom ud for at nyde naturen.